Mohd Rashdan Baba

Mohd Rashdan Baba (31 Oktober 1935–30 Mac 2020) merupakan ahli akademik Malaysia. Beliau ialah Naib Canselor Universiti Pertanian Malaysia yang pertama.

Latar belakang
Rashdan Baba ialah anak jati Kampung Berkat, Chembong, Rembau, Negeri Sembilan. Beliau dilahirkan pada 31 Oktober 1935. Semasa di sekolah, beliau pernah menjadi ketua murid pertama di Government English School Tampin, Tampin. Namanya terpapar di papan tanda di dewan sekolah  hingga kini. Kemudian sambung belajar di Kolej Pertanian Malaya (1954-1957); universiti di United Kingdom dan memperoleh Ijazah Sarjana Muda Sains (B.Sc.) (1960) dan mendapat Ijazah Doktor Falsafah (1964).

Kerjaya
Beliau menjadi Pengetua Kolej Pertanian Malaya (1965-1969), Naib Canselor pertama Universiti Kebangsaan Malaysia (UKM) (1969-1971) dan Naib Canselor pertama Universiti Pertanian Malaysia (UPM) (1971-1982).

Rashdan Baba menjadi Naib Canselor pertama UKM pada 1 September 1969 kerana UKM sendiri memulakan sesi pengajiannya pada 18 Mei 1970 dan sebagai Pengerusi Lembaga Pengarah UKM.

Apabila Tun Dr. Mahathir Mohamad selaku Perdana Menteri Malaysia memperkenalkan dasar Penswastaan, Rashdan turut sama berganding bahu mencurah pengalaman menerajui penswastaan pertama negara, iaitu Syarikat Telekom Malaysia hingga menjadi konglomerat dalam industri telekomunikasi.

Ketika kerajaan mula mengambil alih syarikat asing, Rashdan sekali lagi dilantik menerajui Guthrie menggantikan pengurus British.

Penghargaan
Rashdan dianugerahi gelaran Profesor Emeritus daripada UPM pada 14 Ogos 1982 dan Ijazah Kehormat Doktor Undang-Undang UKM pada 3 Julai 1999. Beliau juga menerima Ijazah Kehormat Doctor of Science dari University of Reading dan Doctor of Law dari University of Leeds. Rashdan dilihat sebagai ikon, tokoh pendidik dan ahli korporat yang berjaya. Antara hasilnya seperti tersergam Menara Pucuk Rebung Telekom Malaysia dan Menara Telekom Alor Star.

Beliau juga telah dianugerahkan Tokoh Akademik Negara pada 2013.Anugerah Akademik Negara 2013 Kementerian Pengajian Tinggi. Dicapai pada 30 Mac 2014.

Buku
Buku Dari Menara Gading ke Mercu Korporat: Biografi Rashdan Baba diterbitkan oleh Penerbit UKM pada 2004.Sentuhan Rashdan di universiti, korporat terbukti Utusan Malaysia (18 Oktober 2004). Diperoleh pada 30 Mac 2011.

Meninggal dunia
Beliau telah menghembuskan nafas terakhirnya pada 30 Mac 2020, jam 6.59 pagi di Hospital Ampang Puteri, Ampang, Selangor. Meninggalkan anak perempuan, Datin Dr. Rayslida. Beliau telah dikebumikan di Tanah Perkuburan Islam Bukit Kiara, Kuala Lumpur.Tokoh akademik Rashdan Baba meninggal dunia Sinar Harian (30 Mac 2020). Dicapai pada 30 Mac 2020.

Rujukan

Kategori:Orang Malaysia berketurunan Melayu
Kategori:Kelahiran 1935
Kategori:Orang dari Negeri Sembilan
Kategori:Ahli akademik Malaysia
Kategori:Naib Canselor Universiti Putra Malaysia
Kategori:Muslim Malaysia
Kategori:Kematian 2020
U - SUNS
Kategori:Naib Canselor Universiti Kebangsaan Malaysia